EkBass/fiwiki-20250220-pages-articles huggingface dataset:
Lev Vlasenko

Lev Nikolajevitš Vlasenko (; 24. joulukuuta 1928 Tbilisi – 24. elokuuta 1996 Brisbane) oli georgialainen pianisti ja pianopedagogi.Lev Vlassenko The Fryderyk Chopin InstituteVlasenko, Lev Nikolaevich 1928- WorldCat Identities Vlasenko aloitti musiikkiopintonsa Tbilisissä ja jatkoi niitä Moskovan konservatoriossa Jakov Flierin johdolla. Vuonna 1956 hän voitti ensipalkinnon kansainvälisessä Franz Liszt -pianokilpailussa Budapestissa ja vuonna 1958 toisen palkinnon kansainvälisessä Tšaikovski-kilpailussa Moskovassa. Vlasenko opetti vuodesta 1957 Moskovan konservatoriossa. Hänen oppilaidensa joukossa oli Mihail Pletnev, joka myös työskenteli hänen avustajanaan. Vlasenko esiintyi monissa Euroopan maissa, Amerikan mantereella ja Japanissa. Hän istui kansainvälisten kilpailujen, kuten Leedsin pianokilpailun ja Tšaikovski- kilpailun tuomaristoissa. Vuosina 1985 ja 1990 Vlasenko oli tuomarina kansainvälisessä Frédéric Chopin -pianokilpailussa, jälkimmäisellä kerralla tuomariston varapuhemiehenä. Vuonna 1994 hän oli Tšaikovski-pianokilpailun puheenjohtaja. Vlasenko sai vuonna 1991 Neuvostoliiton kansantaiteilijan arvon. Hän työskenteli myöhemmällä iällään Yhdysvalloissa sekä Australiassa, ja vuonna 1996 hänestä tehtiin Griffithin yliopiston kunniatohtori.Lev Nikolaevich Vlassenko Lev Vlassenko Piano Competition Vlasenkon kuoleman jälkeen Australiassa perustettiin hänen mukaansa nimetty pianokilpailu. == Lähteet == Luokka:Georgialaiset pianistit Luokka:Musiikkipedagogit Luokka:Vuonna 1928 syntyneet Luokka:Vuonna 1996 kuolleet
Selångersån

Selångersån on Ruotsissa Västernorrlandin läänissä virtaava noin 18 kilometriä pitkä joki, joka kuuluu Selångersånin vesistössä sen 47 kilometriä pitkään pääuomaan. Joen valuma-alueen pinta-ala on 460 neliökilometriä ja se laskee Pohjanlahden Selkämereen Sundsvallin kestustaajamassa. == Lähteet == === Huomautuksia === === Viitteet === * Luokka:Ruotsin joet
Alvah Meyer

Alvah Meyer (18. heinäkuuta 1888 New York, Yhdysvallat – 19. joulukuuta 1939 Tucson, Arizona, Yhdysvallat) oli yhdysvaltalainen yleisurheilija, joka kilpaili vuoden 1912 kesäolympialaisissa 100 metrin juoksussa saaden hopeaa. == Lähteet == == Aiheesta muualla == Luokka:Vuonna 1888 syntyneet Luokka:Vuonna 1939 kuolleet Luokka:Yhdysvaltalaiset yleisurheilijat Luokka:Yhdysvaltalaiset olympiamitalistit
Greenville (Mississippi)

Greenville on kaupunki Mississippin osavaltiossa Yhdysvalloissa. Kaupungissa asui 29 085 asukasta vuonna 2019, joista 55 % on naisia ja joista 37,3 % asuu köyhyydessä. Prosentti kaupungin asukkaista on syntynyt Yhdysvaltojen ulkopuolella. Kaupunkia on siirretty hieman alkuperäisestä sijainnistaan. == Väestö == Greenvillessä asui vuoden 2010 väestönlaskennan mukaan 34 400 asukasta, ja vuoden 2019 arvion mukaan vain 29 085 asukasta, eli asukasmäärä olisi laskenut 15,5 prosentilla näiden välillä. Alle 18-vuotiaita kaupungin väestöstä on 26,2 % ja yli 65-vuotiaita 15,5 %. Kaupungissa on 12 142 kotitaloutta, joista yhdessä asuu keskimäärin 2,48 asukasta. Veteraaneja kaupungissa asuu 1 239. == Lähteet == Luokka:Mississippin kaupungit
Gnarpsån

Gnarpsån on Ruotsissa Gävleborgin läänissä virtaava 40 kilometriä pitkä joki, joka kuuluu Gnarpsånin vesistössä sen pääuomaan. Joen valuma-alueen pinta-ala on 229 neliökilometriä ja se laskee Pohjanlahden Selkämereen Nordanstigin kunnassa. == Lähteet == === Huomautuksia === === Viitteet === * Luokka:Ruotsin joet
Nianån

Nianån on Ruotsissa Gävleborgin läänissä virtaava 40 kilometriä pitkä joki, joka kuuluu Nianånin vesistössä sen pääuomaan. Joen valuma-alueen pinta-ala on 197 neliökilometriä ja se laskee Pohjanlahden Selkämereen Njutångerissa Hudiksvallin kunnassa. == Vesivoima == Joessa on yksi vesivoimalaitos Sofieholm, joka tuottaa sähköä 0,6 megawattin teholla noin 2,0 gigawattituntia vuodessa. == Lähteet == === Huomautuksia === === Viitteet === * Luokka:Ruotsin joet
Hannibal ad portas

Hannibal ad portas tai Hannibal ante portas on latinankielinen lause, joka tarkoittaa "Hannibal on porteilla". == Alkuperä == Sanontaa käyttivät Roomassa Cicero (De finibus bonorum et malorum, IV, 9 ) ja Livius (23, 16, 2) kuvaamaan sitä, että isänmaa on uhattuna.Kivimäki, 2008, s. 116 Ilmaisu viittaa toisen puunilaissodan tapahtumiin, kun Hannibal oli vienyt armeijansa Appenniinien niemimaalle ja tuhonnut roomalaisten armeijan Cannaen taistelussa 216 eaa. Hannibalin odotettiin seuraavaksi hyökkäävän Roomaan, mutta tätä ei koskaan tapahtunut. Tammisto, Antero: Antiikin maailma, s. 126–127 Teoksessa: Zetterberg, 1988 == Merkitys ja käyttö == Lausetta käytetään kerrottaessa, että jokin vaara on välittömästi käsillä. == Lähteet == * * === Viitteet === Luokka:Latinankieliset fraasit
Warren (Michigan)

Warren on kaupunki Michiganin osavaltiossa, Yhdysvalloissa. Kaupungissa asuu 135 192 asukasta, joiden keski-ikä on 39,6 vuotta. == Väestö == Warrenin 135 192 asukkaasta 13,6 % oli syntynyt Yhdysvaltain ulkopuolella vuonna 2018. Luku on nousussa: vielä vuonna 2017 luku oli vain 13,1 %. Kuitenkin vuonna 2018 94,9 prosentilla oli Yhdysvaltain kansalaisuus, kun vuotta aikaisemmin luku oli 94,7 %. == Lähteet == == Aiheesta muualla == Luokka:Michiganin kaupungit
Norralaån

Norralaån on Ruotsissa Gävleborgin läänissä virtaava 15 kilometriä pitkä joki, joka kuuluu Norralaånin vesistössä sen 40 kilometriä pitkään pääuomaan. Joen valuma-alueen pinta-ala on 319 neliökilometriä ja se laskee Pohjanlahden Selkämereen Söderhamnsfjärdeniin Söderhamnin keskustaajamassa. == Lähteet == === Huomautuksia === === Viitteet === * Luokka:Ruotsin joet
John Callahan

John Callahan (1951–2010) oli yhdysvaltalainen pilapiirtäjä ja muusikko, joka asui Portlandissa, Oregonissa. Hänet tunnettiin makaaberien aiheiden ja vammaisuuden käsittelystä pilapiirroksissaan. Vuonna 2018 julkaistiin elämäkertaelokuva Don't Worry, He Won't Get Far on Foot, jossa Callahania näytteli Joaquin Phoenix. Callahan oli neliraajahalvaantunut autokolarin takia, johon hän oli joutunut 21-vuotiaana. Onnettomuuden jälkeen hänestä tuli pilapiirtäjä, vaikka halvaantumisensa takia hänen oli vaikea pidellä kynää. Hänen pilapiirroksiaan alettiin julkaista Willamette Weekly -sanomalehdessä vuonna 1983. Callahan oli myös laulaja-lauluntekijä, ja hän julkaisi kirjoittamistaan lauluista albumin nimeltä Purple Winos in the Rain. Hänen pilapiirrostensa pohjalta on tehty kaksi animaatiosarjaa Pelswick sekä Sairasta sakkia, joista kumpikin on esitetty Suomen televisiossa. Callahanin muistelmateos Nouse ylös, John Callahan on myös suomennettu. ==Suomennetut teokset== * ==Lähteet== Luokka:Yhdysvaltalaiset pilapiirtäjät Luokka:Yhdysvaltalaiset laulaja-lauluntekijät Luokka:Neliraajahalvaantuneet henkilöt Luokka:Vuonna 1951 syntyneet Luokka:Vuonna 2010 kuolleet
Warrior (Amberin kappale)

Warrior on maltalaisen Amber Bondinin kappale, jolla hän edusti Maltaa vuoden 2015 Eurovision laulukilpailussa. Kappale valittiin Maltan edustuskappaleeksi edellisenä syksynä 22. marraskuuta pidetyssä karsintafinaalissa.http://natfinals.50webs.com/10s_20s/Malta2015.html Kappale sijoittui toisessa semifinaalissa sijalle 11. eikä päässyt finaaliin. ==Lähteet== Luokka:Vuoden 2015 euroviisuedustuskappaleet Luokka:Maltan euroviisuedustuskappaleet
Ratainsinööri

Ratainsinööri on rautateiden, raitioteiden tai moottoriurheiluratojen kunnosta huolehtiva asiantuntija ja henkilöstön esimies. Suomessa ratainsinööri oli aiemmin rautatiehallituksessa teknisissä suunnittelutehtävissä toimiva virkamies tai Valtionrautateiden ratapiirin (aiemmin ratajakson) ratojen, laitteiden ja rakennusten kunnossapitoa ja uusimistöitä valvova ja johtava henkilö. Ratainsinööri toimi ratapiirin päällikkönä ja ratamestarien esimiehenä. ==Lähteet== Luokka:Rautatiealan ammatit
Matongon teologinen seminaari

Matongon teologinen seminaari (MLTC, Matongo Lutheran Theological College) on useamman afrikkalaisen maan luterilaisten kirkkojen koulutuskeskus, jossa koulutetaan pappeja, evankelistoja ja diakonissoja. Koulutusta annetaan Kenian evankelis-luterilaisen kirkon sekä Etiopian, Sambian, Kongon, Ruandan, Liberian ja Sudanin sisarkirkkojen tuleville työntekijöille. Seminaarissa kaikki koulutus tapahtuu englanniksi ja tutkintoja voi suorittaa teologian kandidaatin tutkintoon asti. Seminaarissa opetus on luterilaiseen tunnustukseen pohjautuvaa. Se valmistaa opiskelijoita suoraan kirkollisiin tehtäviin. Oppilaitos on Kenian koulutus-, tiede- ja teknologiaministeriön rekisteröimä oppilaitos vuodesta 2005 lähtien. == Sijainti == Matongo sijaitsee Länsi-Keniassa, 60 kilometriä kaakkoon Kisumusta. == Taustajärjestöt == Matongon teologisen seminaarin toimintaa ovat tukeneet useat pohjoismaiset lähetysjärjestöt. Ruotsista toimintaa ovat tukeneet Evangeliska Fosterlandsstiftelsen, Suomesta Suomen luterilainen evankeliumiyhdistys ja Svenska Lutherska Evangeliföreningen sekä Norjasta Norjan luterilainen lähetysliitto. == Historia == Matongon raamattukoulun perustivat ruotsalaiset lähetystyöntekijät vuonna 1957. Se laajeni vuonna 1978 teologiseksi seminaariksi. == Lähteet == Luokka:Kristinusko Keniassa Luokka:Kristilliset oppilaitokset
Ratiini

Ratiini oli hiirien ja rottien tappamiseen käytetty bakteerivalmiste. Tätä Salmonella-suvun bakteereja sisältävää valmistetta pidettiin vaarattomana muille eläimille ja ihmiselle, mutta hiiret se tappoi viikossa ja rotat kolmessa viikossa aikaansaaden niissä tarttuvan taudin. Nestemäisenä ratiini säilytti tehonsa kuusi viikkoa ja kuivana kolme kuukautta. ==Lähteet== Luokka:Jyrsijöiden torjunta-aineet
Ratiné

Ratiné () on talvitakeissa aiemmin käytetty paksu, karstalankainen villakangas, jonka pintakuidut on nukituksen jälkeen hierretty eli ratinoitu nyppyiseksi, aaltokuvioiseksi, raitaiseksi tai helmimäiseksi. Hiertäminen tapahtui nahalla tai kautsulla päällystetyillä levyillä, joista ylemmän värähtelevää liikettä viimeistelyssä vaihdeltiin halutulla tavalla. Täten aikaansaatu pintamuoto oli pysyvä. Puuvillaratiné oli lasten takeissa käytettyä paksua ratinoitua flanellia. ==Lähteet== Luokka:Kangaslajit
Pío Baroja

Pío Baroja (1872 San Sebastián, Espanja – 1956 Madrid, Espanja) oli espanjalainen lääkäri ja kirjailija. Baroja on tunnetuimpia baskikirjailijoita, joskin hän kirjoitti espanjaksi. Hänen tyylinsä on selkeää ja täsmällistä, kirjoituksia sävyttää pessimismi ja osin nostalgia. Teemana kulkee läpi tuotannon anarkistinen taistelu tapoja ja säädöksiä vastaan. 66 romaanin lisäksi hän kirjoitti novelleja ja runoja. ==Suomennettu tuotanto== * Elizabide Maankiertäjä: [kokoelmasta Idilios Vascos]; antologiassa Espanjan ja Portugalin kirjallisuuden kultainen kirja, toim. Tyyni Tuulio, WSOY 1954. ==Lähteet== ==Aiheesta muualla== Luokka:Espanjalaiset kirjailijat Luokka:Baskit Luokka:Vuonna 1872 syntyneet Luokka:Vuonna 1956 kuolleet
Ave Caesar, morituri te salutant

Ave Caesar, morituri te salutant on latinankielinen sanonta, joka tarkoittaa ”Terve keisari, kuolemaan menevät tervehtivät sinua”. == Alkuperä == Laajalle levinneen uskomuksen mukaan gladiaattorit tervehtivät näin Rooman keisaria Colosseumin areenalle tullessaan.Kivimäki, 2008, s. 117 Ilmaisu on peräisin Suetoniuksen kirjasta Rooman keisarien elämäkertoja, missä hän kertoo keisari Claudiuksen järjestäneen meritaistelunäytöksen ennen kuin Fucinus-järvi tyhjennettiin. Gladiaattorit olisivat käyttäneet tällöin ilmaisua Ave imperator morituri te salutant. ("Terve hallitsija, kuolemaan menevät tervehtivät sinua").Suetonius, 1999, s. 267 Historioitsija Fik Meijer ei pidä tarinaa uskottavanaMeijer, 2008, s. 163, ja myös Suetoniuksella se esiintyy travestiana, jossa keisari joutuu naurunalaiseksi vastattuaan ”tai eivät mene”, minkä johdosta gladiaattorit katsovat tulleensa armahdetuiksi ja kieltäytyvät taistelusta. == Merkitys ja käyttö == Lausetta käytetään toisinaan (enimmäkseen leikillisesti) tervehdyksenä, kun ollaan ryhtymässä johonkin riskialttiiseen tai vaaralliseen hankkeeseen. == Lähteet == * * * === Viitteet === Luokka:Latinankieliset fraasit Luokka:Lentävät lauseet
Jakob af Forselles

Jakob af Forselles (15. syyskuuta 1753 Loviisa – 5. lokakuuta 1835 Loviisa) oli suomalainen sotilas ja valtiopäivämies. Af Forsellesin vanhemmat olivat pormestari, kauppaneuvos Jacob af Forselles ja Johanna Ulrika Schutz ja puolisot vuodesta 1780 Margareta Charlotta Carlsköld (k. 1802) ja vuodesta 1814 Vilhelmina Kristina Reuterskjöld (k. 1815). Af Forselles tuli ylioppilaaksi Uppsalassa 1768 ja oli oikeusrevision toimituskunnan ylimääräinen kanslisti 1770. Hänestä tuli korpraali ja kersantti Itä-Götan ratsuväkirykmentissä 1771 ja samana vuonna kersantti ja vänrikki Björnbergin rykmentissä. Kornetti Suomen kevyessä jääkäriosastossa hän oli 1774, armeijanluutnantti ja tallimestari 1777. Palveluksesta hän erosi majurina 1779. Af Forselles sai sotaneuvoksen arvon 1788. Hän omisti muun muassa Elimäellä Peippolan kartanon ja Pernajassa Sarvsalön. Af Forselles oli aatelissäädyssä edustaja Porvoon valtiopäivillä 1809.Yrjö Kotivuori, Ylioppilasmatrikkeli 1640–1852: Jakob af Forselles. Verkkojulkaisu 2005. Viitattu 27.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 27.12.2020 Ruukinpatruuna, vuorineuvos Henrik Johan af Forselles ja maaherra, everstiluutnantti Samuel af Forselles olivat Jakob af Forsellesin veljiä. Viitattu 21.6.2022. ==Lähteet== Luokka: Suomalaiset sotilaat Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1753 syntyneet Luokka: Vuonna 1835 kuolleet
Rock Island (Illinois)

Rock Island on kaupunki Illinois’n osavaltiossa, Yhdysvalloissa. Kaupungissa asui 37 108 asukasta vuonna 2020, joista noin 9,9 prosenttia on syntynyt Yhdysvaltojen ulkopuolella. Kaupungissa sijaitsee tunnettu Rock Island Arsenal -arsenaali. Rock Island on yksi ns. Quad Cities -kaupungeista, joihin kuuluu Illinois’n osavaltiosta Rock Islandin lisäksi Moline ja East Moline, ja Iowan osavaltiosta Davenport ja Bettendorf. == Lähteet == == Aiheesta muualla == Luokka:Illinois’n kaupungit
Pelswick

Pelswick on kanadalais-taiwanilais-yhdysvaltalainen lasten animaatiosarja, jonka tuottivat Nelvana ja Suzhou Hong Ying Animation yhteistyössä CBS- televisioyhtiön kanssa. Se kertoo Pelswick-nimisestä murrosikäisestä pojasta, joka käyttää pyörätuolia mutta voi kuitenkin elää tavallisen nuoren elämää. Sarja perustuu yhdysvaltalaisen pilapiirtäjä John Callahanin luomiin hahmoihin, ja sitä tuotettiin kaksi tuotantokautta vuosina 2000–2002. Sen ensiesitys oli Nickelodeon-kaapelikanavalla, ja sitä esitettiin myöhemmin uusintoina CBS:llä. Suomessa Yleisradio on esittänyt sarjaa Summeri- nuortenohjelman yhteydessä. ==Ääninäyttelijät== *Robert Tinkler - Pelswick Eggert *Phil Guerrero - Ace Nakamura *Peter Oldring - Goon Gunderson *Julie Lemieux - Julie Smockford *Kim Kuhteubl - Sandra Scoddle *David Arquette - Mr. Jimmy *Tracey Moore - Kate Eggert *Tony Rosato - Quentin Eggert *Ellen-Ray Hennessy - Gram Gram *Chuck Campbell - Boyd Scullarzo ==Lähteet== Luokka:2000-vuosikymmenen piirrossarjat Luokka:Yhdysvaltalaiset animaatiosarjat Luokka:Kanadalaiset televisiosarjat Luokka:Taiwanilaiset televisiosarjat Luokka:CBS:n televisio-ohjelmat‎ Luokka:Nickelodeonin televisio-ohjelmat‎
Skärjån

Skärjån on Ruotsissa Gävleborgin läänissä virtaava 12 kilometriä pitkä joki, joka kuuluu Skärjånin vesistössä sen 58 kilometriä pitkään pääuomaan. Joen valuma-alueen pinta-ala on 330 neliökilometriä ja se laskee Pohjanlahden Selkämereen Axmarin ruukissa Gävlen ja Söderhamnin kunnissa. == Lähteet == === Huomautuksia === === Viitteet === * Luokka:Ruotsin joet
Weirton

Weirton on kaupunki Hancockin piirikunnassa, Länsi-Virginiassa, Yhdysvalloissa. Kaupunki sijaitsee Ohio-joen varrella. Kaupungissa asuu 18 670 asukasta, joista 60 % on 18-64-vuotiaita. Lopuista 40 prosentista suurin osa on yli 65-vuotiaita. 53 prosenttia väestöstä on naisia ja 47 prosenttia miehiä. Köyhyydessä elää 13,3 prosenttia väestöstä. Keski-ikä on 47,7 vuotta, joka on suurempi kuin Länsi-Virginian keskiarvo 42,4 vuotta. Kaupungin postinumero on 26062. == Lähteet == Luokka:Länsi-Virginian kaupungit
Botswanan yliopisto

Botswanan yliopisto (, kutsumanimi Basco, lyhennys UB) on vuonna 1982 itsenäistynyt, Botswanassa toimiva julkinen yliopisto. Yliopiston itsenäistä asemaa edelsi siirtomaa-aikana vuonna 1946 perustettu katolinen ammattiin valmistava yliopisto, ja sitä vuodesta 1966 seurannut Botswanan ja Lesothon yhteinen yliopisto. Lukuvuonna 2018–2019 yliopistossa oli yhdeksän tiedekuntaa, ja 13 686 opiskelijaa. Heistä 83 prosenttia tähtäsi opinnoissaan alempaan korkeakoulututkintoon, 5 prosenttia alempaan diplomiin, prosentti ylempään diplomiin, 10 prosenttia maisteritutkintoon ja prosentti tohtoritutkintoon. Maansa tasokkaimmaksi luonnehditulla yliopistolla on kolme kampusta, joista yksi sijaitsee Maunissa, toinen Francistownissa ja kolmas pääkaupunki Gaboronessa. Webometrics-yliopistoranking (heinäkuu 2024) luokitteli Botswanan yliopiston maansa korkeatasoisismmaksi yliopistoksi, ja maailmanlaajuisesti sijalle 2 591. Valikoivampi brittiläinen THE- yliopistoluokittelu (2025) sijoitti Botswanan yliopiston maailmanlaajuisti sijaluokkaan 1201–1500 yhdessä Botswanan kansainvälisen tiede- ja teknologiayliopiston kanssa, kun listalle hyväksyttyjä yliopistoja oli yhteensä 2 092 kappaletta. Saharan etelänpuoleisten yliopistojen listalla sijoitus oli 21. (2023) ja koko Afrikan listalla Uylisi jaettuun sijaluokkaan 46 (2024). Monet opiskelijat asuvat kampuksella asuinhuoneissa. Kampuksen palveluihin kuuluu olympiakokoinen uima-allas, viihdeareena ja eri urheilukentät (koripallo, tennis, käsipallo, verkkopallo ja lentopallo). Yliopisto on National Stadiumin vieressä, joka on yliopiston käytössä. Stadionin ulkopuolella sijaitsevat harjoituskentät ovat yliopiston sisäliikuntapaikkoja. Lisäksi yliopisto tarjoaa ilmaisen lääkäriaseman ja neuvontapalvelut. ==Lähteet== ==Aiheesta muualla== * University of Botswana (4icu.org) Yliopistot ja korkeakoulut Luokka:Gaboronen rakennukset ja rakennelmat
Hancockin piirikunta (Länsi-Virginia)

Hancockin piirikunta on piirikunta Yhdysvaltojen Länsi-Virginian osavaltiossa. Piirikunnassa asui 28 810 asukasta vuonna 2019, mutta vielä vuonna 2010 siellä asui 30 688 asukasta, joten näiden vuosien välillä väkiluku laski noin kuudella prosentilla. Piirikunnan hallintokeskus on New Cumberlandin kaupunki. Piirikunta perustettiin vuonna 1848. == Lähteet == Luokka:Länsi-Virginian piirikunnat
Kuori (ohjelmisto)

Kuori (englanniksi shell, anglismina shelli) on tietokoneohjelma, jonka avulla ihmiskäyttäjä tai tietokoneohjelma voi käyttää käyttöjärjestelmän toimintoja. Yleensä käyttöjärjestelmän kuoret käyttävät joko komentoliittymää (CLI) tai graafista käyttöliittymää (GUI), riippuen tietokoneen ja ohjelmiston tehtävästä. Käyttääkseen komentorivin kuoria käyttäjän täytyy tietää niiden komennot ja kutsusyntaksit, ja ymmärtää komentoliittymän komentosarjakieltä (esimerkiksi bash). Graafisien kuoriohjelmien käytön oppiminen on helpompaa. Komentoliittymäkuoret tosin ovat joihinkin käyttötarkoituksiin sopivampia, joten useimpien graafista käyttöliittymää käyttävien käyttöjärjestelmien mukana tulee myös komentoliittymäkuori. == Yleistä == Käyttöjärjestelmillä on monia tehtäviä, kuten tiedostojen hallinta, prosessinhallinta (sovellusten suorittaminen ja lopettaminen), eräajo sekä käyttöjärjestelmän valvonta ja asetukset. Useimmat käyttöjärjestelmän kuoret eivät ole suoria rajapintoja ytimeen. Kuoret ovat useimmiten sovelluksia, jotka käyttävät ytimen ohjelmointirajapintaa samalla tavalla kuin muut sovellukset käyttävät sitä. Kuoren päätehtävänä on käyttäjän ja järjestelmän välisen vuorovaikutuksen käsitteleminen. Koska käyttöjärjestelmän kuori on sovellus, useimmilla käyttöjärjestelmillä se on helppo korvata toisella vastaavalla sovelluksella Paikallisissa järjestelmissä toimivien kuorien lisäksi on olemassa erilaisia tapoja saada etäjärjestelmät paikallisten käyttäjien saataville. Näitä tapoja kutsutaan yleensä etäkäytöksi tai etähallinnaksi. Sitä käytettiin alun perin monen käyttäjän suurtietokoneissa, jotka tarjosivat tekstipohjaisia käyttöliittymiä kullekin aktiiviselle käyttäjälle samanaikaisesti päätteen avulla, joka oli kytketty suurtietokoneeseen sarjakaapelin tai modeemin kautta. Nykyään etäkäyttö koskee myös Unixin kaltaisia käyttöjärjestelmiä ja Microsoft Windowsia. Unixin kaltaisilla käyttöjärjestelmillä Secure Shell protokollaa käytetään yleensä tekstipohjaisten kuorten käyttämiseen, kun taas SSH-tunnelia voidaan käyttää X ikkunointijärjestelmään pohjautuvien graafisten käyttöliittymien käyttämiseen. Microsoft Windowsissa "Remote Desktop Protocol (RDP)" -protokollaa voi käyttää graafisen käyttöliittymän etäkäyttöön, ja Windows Vistasta alkaen PowerShell Remotea voi käyttää tekstipohjaiseen etäkäyttöön WMI:n, RPC:n ja WS-Managementin avulla. Useimmat käyttöjärjestelmän kuoret kuuluvat kahteen luokkaankomentorivi ja graafinen. Komentorivien kuoret tarjoavat komentoriviliittymän (CLI) käyttöjärjestelmälle, kun taas graafiset kuoret tarjoavat graafisen käyttöliittymän (GUI). Lisäksi on olemassa puhekäyttöliittymä ja erilaisia tekstipohjaisia käyttöliittymiä (TUI). Tekstipohjainen käyttöliittymä ei ole sama asia kuin komentoliittymä. == Katso myös == * HCI * Root (tietotekniikka) * Ikkunointiohjelma == Lähteet == Luokka:Työpöytäympäristöt Luokka:Komentotulkit
Fredrik Frans Wallenstråle

Fredrik Frans Wallenstråle (30. tammikuuta 1771 Tukholma – 10. joulukuuta 1857 Ekeby, Ruotsi) oli ruotsalaissyntyinen laivanvarustaja, kauppias, kapteeni ja valtiopäivämies, joka sai kauppaneuvoksen arvonimen. Wallenstrålen vanhemmat olivat kanslianeuvos Fredrik Ulrik Wallenstråle, aiemmin Wallén, ja Märta Silfverstedt ja puoliso vuodesta 1805 Catharina Maria Charlotta de Carnall, maaherra, kenraaliadjutantti Carl Constantin de Carnallin tytär. Wallenstråle palveli ratsumiehenä henkivartiokaartissa vuodesta 1780 ja oli Ruotsin Itä- Intian kauppakomppanian palveluksessa 1785–1802. Armeijan laivaston vänrikki hän oli 1789 ja luutnantti 1790. Kapteenin arvon Wallenstråle sai 1805, samana vuonna kun hän muutti Poriin. Wallenstråle oli kauppias ja laivanvarustaja Porissa vuodesta 1806, Lyttylän kartanon omistaja Ulvilassa vuodesta 1805, Porin tupakkatehtaan omistaja vuodesta 1806 ja Lyttylän telakan omistaja vuodesta 1812. Ruotsiin Wallenstråle muutti viimeistään 1830-luvun alussa. Hän oli aatelissäädyssä edustaja Porvoon valtiopäivillä 1809. Kauppaneuvoksen arvonimen Wallenstråle sai 1819.Heino, Ulla: Wallenstråle, Fredrik Frans. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (maksullinen artikkeli) Viitattu 27.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 27.12.2020 ==Lähteet== ==Aiheesta muualla== *Fredrik Frans Wallenstråle 1771–1857 Satakunnan museo. Viitattu 27.12.2020 Luokka:Ruotsalaiset upseerit Luokka: Suomalaiset kauppiaat Luokka: Suomalaiset laivanvarustajat Luokka: Suomalaiset aateliset Luokka: Kauppaneuvokset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1771 syntyneet Luokka: Vuonna 1857 kuolleet
Kirjallisuusvuosi 1770

Kirjallisuusvuosi 1770 käsittelee vuoden 1770 tärkeitä kirjallisuuden tapahtumia, uutisia ja julkistuksia. == Tapahtumia == * Isänmaallis- kirjallinen ja musiikillinen Aurora-seura aloitti toimintansa Turussa. * Unkarilainen kielentutkija János Sajnovics todisti tutkimuksessaan Demonstratio: Idioma Ungarorum et Lapponum idem esse unkarin, suomen ja saamen sukulaiskieliksi. * Tanskassa tuli voimaan rajoittamaton lehdistönvapaus. * Musiikinhistorioitsija Charles Burney lähti Eurooppaan tarkkaan dokumentoiduille matkoilleen, joiden tarkoituksena oli kerätä aineistoa kirjaan General History of Music. == Julkaisuja == * Carlo Goldoni - Le pescatrici (libretto) * André Ernest Modeste Grétry - Silvain (ooppera) * André Ernest Modeste Grétry - Les deux avares (ooppera) * Paul Thiry d’Holbach - Système de la Nature * Immanuel Kant - De Mundi Sensibilis Atque Intelligibilis Forma et Principiis (professorinväitöskirja) * Guillaume Thomas Raynal - Histoire philosophique et politique des établissements et du commerce des Européens dans les deux Indes (orjuuden vastainen pamfletti) * Jean- Jacques Rousseau - Les confessions (elämäkerta, suom. Tunnustuksia, 1938) * János Sajnovics - Demonstratio: Idioma Ungarorum et Lapponum idem esse * Joseph von Sonnenfels - Freymüthige Erinnerung an die deutsche Schaubühne, über die Vorstellung des Brutus == Lähteet == 1770 Luokka:1770
Masi (täsmennyssivu)

Masi voi tarkoittaa ainakin seuraavia asioita: * Masi, miehen etunimi * Masi, Suomen puolustusvoimien käyttämä maastokuorma-auto * Masi (), yhdysvaltalainen sarjakuva *Masi, Norjan Koutokeinossa sijaitsevan Maasin kylän norjankielinen nimi * MASI Jeans, suomalainen vaatetuskonserni * K-Supermarket Masi, ruokakauppa Helsingin Mellunmäessä * Masi Campofiorin, italialainen punaviini * Masi, sukunimenä: ** Michael Masi (s. 1978), australialainen kansainvälisen autoliiton (FIA:n) kilpailujohtaja.
Pecunia non olet

Pecunia non olet ("raha ei haise") on latinankielinen sanonta, joka lienee peräisin keskiajalta.Kivimäki, 2008, s. 215 Sitä käytetään, kun halutaan korostaa, että rahan alkuperällä tai ansaitsemiskeinolla ei ole väliä. Lauseen taustalla on tarina ahneeksi moititusta Rooman keisarista Vespasianuksesta (69–79 jaa.). Roomalainen historioitsija Suetonius kertoo, että Vespanianuksen poika Titus moitti häntä siitä, että keisari oli keksinyt verottaa pisoaareja. Vespanianus piteli tällöin "ensimmäistä tästä verosta saamaansa rahakolikkoa" hänen nenänsä edessä ja kysyi, haisiko se. Kun Titus vastasi "ei", keisari totesi, että virtsasta se oli silti saatu.Suetonius, 1999, s. 407 Rooman valtakunnan kaupungeissa oli julkisia käymälöitä, joiden käytöstä vuokraajat perivät maksua. Vaikka usein väärin luullaan, Vespasianuksen vero ei koskenut näitä maksuja. Sen sijaan keisari alkoi verottaa villanvanuttajien ammattikuntaa. Nämä tarvitsivat virtsaa liuottimeksi, jonka avulla villasta saatiin poistettua rasva. He keräsivät tarvitsemansa virtsan sijoittamalla työhuoneensa ulkopuolelle saviruukkuja hädänalaisille. Ruukkujen käyttö oli kaikille ilmaista.Carpocino, 2004, s. 60 Vespasianuksen toimesta villanvanuttajat joutuivat maksamaan ruukuistaan veroa keisarille. Keisari Vespasianus liittyy myös toisella tavalla käymälöihin. Antiikin Kreikassa julkinen käymälä tunnettiin usein nimellä vespasianai. Ranskankielessä julkisen käymälän vanhentunut nimi on vespasienne. Italiankielessä vespasiano on edelleen yleinen sana, joka tarkoittaa julkista pisoaaria erillisenä rakennuksena. == Katso myös == * Vespasianai == Lähteet == * * * === Viitteet === Luokka:Latinankieliset fraasit Luokka:Lentävät lauseet
Kevin Smith (meloja)

Kevin Smith (s. 22. maaliskuuta 1961 Stockton-on-Tees, Englanti) on brittiläinen ratameloja. Smith edusti Isoa-Britanniaa Los Angelesin kesäolympialaisissa 1984 ja Soulin kesäolympialaisissa 1988. Los Angelesissa 1984 Iso-Britannia sijoittui viidenneksi 1 000 metrin kajakkinelosessa. Joukkueeseen kuuluivat Smithin lisäksi Grayson Bourne, Andrew Sheriff ja Jeremy West. Soulissa 1988 Smith karsiutui yhdessä Andrew Sheriffin kanssa 1 000 metrin kajakkikaksikossa välierissä. Smith on pituudeltaan 185-senttimetrinen ja painaa 85 kilogrammaa. == Lähteet == Luokka:Brittiläiset melojat Luokka:Vuonna 1961 syntyneet Luokka:Elävät henkilöt
Masi (nimi)

Masi on miehen etunimi. Suomessa se on alun perin ollut Martti- ja Matti- nimien kutsumamuoto, mutta nykyään sitä käytetään myös itsenäisenä, virallisena etunimenä. Digi- ja väestötietoviraston mukaan Suomessa on vuoteen 2020 mennessä tilastoitu noin 310 Masi-nimistä miestä tai poikaa. Heistä suurin osa on syntynyt 2000- tai 2010-luvulla. Masilla ei ole virallista nimipäivää almanakassa, mutta Helsingin yliopiston almanakkatoimiston julkaisemissa koirien ja kissojen nimipäiväkalentereissa Masin nimipäivä on 24. helmikuuta. ==Nimen merkitys== Suomen kielessä masi-sanalla on armeijaan liittyvä merkitys. Ilmaus ”vanha masi” tarkoittaa sotilasslangissa varusmiestä, joka on suorittanut palveluksensa melkein loppuun. ==Tunnettuja Maseja== * Martti ”Masi” Luoma (s. 1956), suomalainen muusikko * Masi Marjamäki (s. 1985), suomalainen jääkiekkoilija * Masayori ”Masi” Oka (s. 1974), japanilais-yhdysvaltalainen näyttelijä * Masi Saurén (s. 1987), suomalainen tanssija ==Kuvitteellisia Maseja== *Masi, samannimisen sarjakuvan päähenkilö ==Lähteet== ==Aiheesta muualla== * Etunimien taivutus: Masi (Kotimaisten kielten keskuksen verkkojulkaisu) Luokka:Etunimet
Nancy Charlton

Nancy Margaret Charlton (s. 8. lokakuuta 1962 Victoria, Kanada) on kanadalainen maahockeypelaaja. Charlton kilpaili vuoden 1984 ja vuoden 1988 kesäolympialaisissa. Charlton sijoittui vuoden 1984 olympialaisissa Kanadan joukkueen mukana viidenneksi ja 1988 olympialaisissa kuudenneksi. == Lähteet == Luokka:Vuonna 1962 syntyneet Luokka:Elävät henkilöt Luokka:Kanadalaiset maahockeypelaajat
Zielona Góra (kunta)

Zielona Góra oli maalaiskunta Puolassa. Se kuului 1. tammikuuta 2015 saakka Zielona Góran piirikuntaan, milloin se sulautettiin Zielona Góran kaupunkiin. Kunnan väkiluku oli vuoden 2014 lopussa 19 592.Rozporządzenie Rady Ministrów z dnia 29 lipca 2014 r. w sprawie połączenia gmin, ustalenia granic niektórych gmin i miast, nadania niektórym miejscowościom statusu miasta oraz zmiany siedziby władz gminy Zielona Góran kunnan kylät olivat Barcikowice, Drzonków, Jany, Jarogniewice, Jeleniów, Kiełpin, Krępa, Łężyca, Ługowo, Nowy Kisielin, Ochla, Przylep, Racula, Stary Kisielin, Stożne, Sucha, Zatonie sekä Zawada. == Lähteet == Luokka:Entiset kunnat Luokka:Lubuszin voivodikunta
Kenia kesäparalympialaisissa 1972

Kenia osallistui neljän osallistujan voimin Heidelbergissä 1972 järjestettyihin kesäparalympialaisiin. Tämä oli ensimmäinen kerta, kun Kenia lähetti urheilijoita paralympialaisiin. == Osallistujat == Zulfikarali Salehmohamed Dhanji oli mukana jousiammunnassa, yleisurheilussa ja snookerissa sijoittuen parhaiten snookerissa neljänneksi. Maurice Kamia osallistui yleisurheiluun niin kuin Kamau. John Britton oli ainoa uimari. == Mitalit == John Britton voitti kultaa 25 metrin vapaauinnissa luokassa 2 ajalla 21,00 s. == Lähteet == Luokka:Kenia paralympialaisissa Luokka:Valtiot kesäparalympialaisissa 1972
Amudarjanlapiosampi

Amudarjanlapiosampi (Pseudoscaphirhynchus kaufmanni) on äärimmäisen uhanalainen sampilaji. Kalan maksimipituus on 75 cm, ja sukukypsyyden se saavuttaa noin 45 cm:n pituisena. Amudarjanlapiosampi on Keski-Aasiassa virtaavan Amudarjan keskiosien endeeminen laji. Joki oli aiemmin yhteydessä Araljärveen, mutta vedenotto (pääasiassa peltojen kastelua varten) ja padot ovat katkaisseet vesiyhteyden. Jokeen huuhtoutuu myös saasteita: lannoitteita, maatalouden käyttämiä hyönteismyrkkyjä ja yhdyskuntajätettä, jotka ovat vaikuttaneet lajin uhanalaisuuteen. == Lähteet == Luokka:Sammet Luokka:Uhanalaiset kalat Luokka:Äärimmäisen uhanalaiset lajit
Jekaterina Bikert

Jekaterina Eduardovna Bikert (, s. 13. toukokuuta 1980 Katškanar, Venäjä) on venäläinen yleisurheilija. Bikert kilpaili vuosien 2004 ja 2008 kesäolympialaisissa, kummassakin 400 metrin aitajuoksussa. Bikert sijoittui kuudenneksi molemmissa olympialaisissa. Bikert sijoittui Euroopan cupissa toiseksi 2004 ja 2005. Hän voitti 400 metrin aitajuoksun Venäjän-mestaruuden 2008. Ennätyksensä 53,72 hän juoksi Tulassa 30. heinäkuuta 2004. == Lähteet == Luokka:Venäläiset 400 metrin aitajuoksijat Luokka:Vuonna 1980 syntyneet Luokka:Elävät henkilöt
D-3 Krasnogvardejets

D-3 Krasnogvardejets (Красногвардеец) oli Dekabrist-luokan sukellusvene. Alus kuului vuoden 1926 laivasto-ohjelmaan. == Valmistus == Sukellusvene tilattiin vuoden 1926 laivasto-ohjelmassa Leningradista Itämeren telakalta, missä köli laskettiin 5. maaliskuuta 1927 telakkanumerolla 179. Vene laskettiin vesille 12. heinäkuuta 1929 ja otettiin palvelukseen 1. lokakuuta 1931.Budzbon, Przemyslaw & Radziemski, Jan 2020 s. 93 == Palvelus == Alus siirrettiin Kronstadtista Neva-jokea pitkin läpi Leningradin ja edelleen Valkoiselle merelle johtavaan kanavajärjestelmään ja se saapui syyskuussa 1933 Murmanskiin, missä se liitettiin Pohjoiseen laivastoon. Alus muodosti kahden aiemmin Pohjoiseen laivastoon siirretyn sisaraluksensa ja emäalus Umban kanssa sukellusveneviirikön.Polmar & Noot 1991 s. 82 D-3 katosi kesäkuussa 1942 Norjan rannikolla ollessaan partiomatkalla.Polmar & Noot 1991 s. 249 == Lähteet == * * * === Viitteet === Luokka:Dekabrist-luokan sukellusveneet Luokka:Neuvostoliittolaiset toisen maailmansodan sukellusveneet
João de Barros

João de Barros (noin 1496 Viseu, Portugali – 1570 Pombal, Portugali) oli portugalinen kirjailija. Barros sai kasvatuksensa ja koulutuksen Portugalin hovissa. Hän kirjoitti Portugalin maailmalla omistamia alueita käsittelevän moniosaisen teoksen, josta on säilynyt vain Aasiaa käsittelevä osa (1552–1563), joka tunnetaan nimellä Décadas sen mukaan, että se jakautuu kymmeneen kirjaan. Teos keskittyy erityisesti Portugalin tekojen kehumiseen. Hän on kirjoittanut myös portugalin kieliopin Gramática da Lingua Portueguesa (1540). ==Lähteet== ==Aiheesta muualla== Luokka:Portugalilaiset kirjailijat Luokka:1490-luvulla syntyneet Luokka:Vuonna 1570 kuolleet
Hamrångeån

Hamrångeån on Ruotsissa Gävleborgin läänissä virtaava 15 kilometriä pitkä joki, joka kuuluu Hamrångeånin vesistössä sen 43 kilometriä pitkän pääuoman alajuoksulle. Joen valuma-alueen pinta-ala on 518 neliökilometriä ja se laskee Pohjanlahden Selkämereen Bergbyssä Gävlen kunnassa. == Vesivoimaa == Hamrångeånin pääuomassa on 3 vesivoimalaitosta: Bergby, Vifors ja Viksjö bruk. Voimaloiden yhteisteho on 1,8 megawattia ja niiden vuosituotanto on noin 14,3 gigawattituntia. == Lähteet == === Huomautuksia === === Viitteet === * Luokka:Ruotsin joet
Heini Weber

Heinrich "Heini" Weber (2. marraskuuta 1923 Neumarkt in der Oberpfalz, Saksa – 27. huhtikuuta 2010) oli saksalainen painija. Weber kilpaili vuoden 1952 kesäolympialaisissa molemmissa painimuodoissa. Hän sijoittui kärpässarjassa (52 kg) kreikkalais-roomalaisessa painissa neljänneksi ja vapaapainissa viidenneksi. MM-kilpailuissa hän oli vapaapainissa viides 1951 sekä kreikkaiais-roomalaisessa painissa viides 1953 ja seitsemäs 1955. Hän voitti Saksan-mestaruuden kreikkalais-roomalaisessa painissa 1950, 1952, 1953 ja 1954 sekä vapaapainissa 1950, 1951 ja 1954. Weber joutui toisen maailmansodan aikana yhdysvaltalaisten sotavangiksi vuonna 1943 ja vapautui 1947. == Lähteet == Luokka:Vuonna 1923 syntyneet Luokka:Vuonna 2010 kuolleet Luokka:Saksalaiset kreikkalais-roomalaisen tyylin painijat Luokka:Saksalaiset vapaapainijat
5 Seconds of Summer (albumi)

5 Seconds of Summer on samannimisen australialaisen poprockyhtyeen debyyttialbumi, joka julkaistiin 27. kesäkuuta 2014. Albumilta julkaistiin singleinä kappaleet ”She Looks So Perfect”, ”Don’t Stop”, ”Amnesia” ja ”Good Girls”. Albumi ylsi listaykköseksi 11 maassa. Suomen virallisella listalla sen paras sijoitus oli neljäs. == Kappaleet == == Kokoonpano == * Luke Hemmings – laulu ja taustalaulu, rytmikitara, piano * Michael Clifford – soolokitara, taustalaulu * Calum Hood – basso, taustalaulu ja laulu, syntetisaattori * Ashton Irwin – rummut, taustalaulu, lyömäsoittimet, koskettimet == Listasijoitukset == Lista Paras sijoitus Viikkoja listalla Australian ARIA- albumilista 1. 29 Itävallan Ö3-albumilista 4. 10 Belgian Ultratop-albumilista 1. 11 Tanskan Hitlisten-albumilista 1. 16 Alankomaiden MegaCharts-albumilista 1. 15 Suomen virallinen lista 4. 10 Ranskan SNEP-albumilista 4. 12 Saksan GfK- albumilista 6. 4 Irlannin IRMA-albumilista 1. 58 Italian FIMI-albumilista 1. 30 Uuden-Seelannin RIANZ-albumilista 1. 19 VG-lista (Norja) 1. 14 Portugalin AFP-albumilista 1. 14 Espanjan Promusicae-albumilista 1. 31 Sverigetopplistan (Ruotsi) 2. 20 Sveitsin Hitparade-albumilista 5. 12 Britannian albumilista 2. 29 Yhdysvaltain Billboard 200 -albumilista 1. 34 == Lähteet == Luokka:5 Seconds of Summerin albumit Luokka:Vuoden 2014 esikoisalbumit
Forsmarksån

Forsmarksån on Ruotsissa Uppsalan läänissä virtaava 10 kilometriä pitkä joki, joka kuuluu Forsmarksånin vesistössä sen pääuomaan. Joen valuma-alueen pinta- ala on 376 neliökilometriä ja se laskee Itämeren pääaltaaseen Kallrigafjärdeniin Forsmarkin lähellä Östhammarin kunnassa. == Lähteet == * Luokka:Ruotsin joet Luokka:Östhammarin kunta
Sounds Good Feels Good

Sounds Good Feels Good on australialaisen poprockyhtye 5 Seconds of Summerin toinen studioalbumi, joka julkaistiin 23. lokakuuta 2015. Albumilta julkaistiin singleinä kappaleet ”She’s Kinda Hot”, ”Hey Everybody!” ja ”Jet Black Heart”. Albumi ylsi listaykköseksi kahdeksassa maassa. Suomen virallisella listalla sen paras sijoitus oli seitsemäs. == Kappaleet == == Kokoonpano == * Luke Hemmings – laulu ja taustalaulu, rytmikitara, piano * Michael Clifford – soolokitara, taustalaulu * Calum Hood – basso, taustalaulu ja laulu, syntetisaattori * Ashton Irwin – rummut, taustalaulu, lyömäsoittimet, koskettimet == Listasijoitukset == Lista Paras sijoitus Viikkoja listalla Australian ARIA-albumilista 1. 11 Itävallan Ö3-albumilista 1. 4 Belgian Ultratop-albumilista 2. 5 Tanskan Hitlisten-albumilista 3. 2 Alankomaiden MegaCharts-albumilista 1. 26 Suomen virallinen lista 7. 5 Ranskan SNEP-albumilista 12. 4 Saksan GfK-albumilista 3. 2 Irlannin IRMA-albumilista 1. 34 Italian FIMI-albumilista 1. 12 Uuden-Seelannin RIANZ-albumilista 2. 7 VG-lista (Norja) 1. 2 Portugalin AFP-albumilista 2. 5 Espanjan Promusicae- albumilista 2. 19 Sverigetopplistan (Ruotsi) 3. 4 Sveitsin Hitparade- albumilista 3. 4 Britannian albumilista 1. 11 Yhdysvaltain Billboard 200 -albumilista 1. 11 == Lähteet == Luokka:5 Seconds of Summerin albumit Luokka:Vuoden 2015 albumit
Jugon-les-Lacs - Commune nouvelle

Jugon-les-Lacs - Commune nouvelle on kunta läntisessä Ranskassa Côtes-d'Armorin departementissa Bretagnen alueella. Se sijaitsee Arguenonjoen varrella noin 40 kilometriä Saint-Brieucin kaupungista itään. Kunta muodostettiin 1.1.2016 jolloin kaksi kuntaa, Jugon-les-Lacs (bretoniksi Lanyugon) ja Dolo (bretoniksi Doloù) yhdistyivät. Uuden Jugon-les-Lacs - Commune nouvelle kunnan hallintopaikakka on Jugon-les-Lacs. Jugon-Les-Lacs sijaitsi roomalaisten kulkureitin varrella. Sama reitti tuli tärkeäksi keskiajalla. Tuolloin Bretagnen herttua käski vahvistaa alueen puolustusta patoamalla jokea, jolloin alueelle muodostui järviä ja lampia. Kaupungin keskustaa ympäröivät järvet ja lammet ovat edelleen olemassa, ja niillä on suuri virkistyskäyttö. Erityisesti kalastus on kunnan matkailuvaltteja. Järvistä on mahdollista onkia karppeja, haukia ja ahvenia. Kaupungin sertifioitu kalastuskeskus Maison Pêche et Nature auttaa matkailukalastajaa tarvittavissa väline- ja lupa-asioissa. Kalastuksen lisäksi järvillä on laaja valikoima muita aktiviteetteja, kuten melonta, suppaus ja purjehdus. Tiedosto:Eglise_Saint-Lezin.jpg|Saint-Lézinin kirkko, Dolo Tiedosto:La_rue_des_Forges_à_Jugon-les-Lacs.jpg|Jugon-les-Lacsin katunäkymää Tiedosto:L'étang_de_Jugon_à_Jugon-les-Lacs.jpg|Jugon-les-Lacsin vesistöä ==Lähteet== ==Aiheesta muualla== Luokka:Côtes-d’Armorin kunnat
Sky News Australia

Sky News Australia on australialainen ympärivuorokautinen uutiskanava, joka näkyy kaapeli- ja satelliittitelevision välityksellä. Kanavan omistaa Rupert Murdochin News Corp -konserniin kuuluva Australian News Channel.About Sky News, Sky News Australia, viitattu 27.12.2020 Kanavan lähetykset alkoivat 19. helmikuuta 1996, ja se oli ensimmäinen Australiassa toiminut uutiskanava. Se oli alun perin Seven Networkin, Nine Networkin ja tuolloin News Corpiin kuuluneen BSkyB:n yhteisomistuksessa.News Corp acquires Sky News, Mumbrella, viitattu 27.12.2020 Kanava on brändätty Britannian Sky Newsin mukaan. Kanava on viime vuosina herättänyt kritiikkiä oikeistolaisen politiikan tukemisesta.Straight news or Fox News? Andrew Bolt's show sends Sky further right on the night, The Guardian, viitattu 27.12.2020 Sky News is not yet Fox News, but it has the good, the bad and the uglies, The Conversation, viitattu 27.12.2020 Sky’s jump to the right has boosted ratings – but at what cost?, The Sydney Morning Herald, viitattu 27.12.2020 Sitä on myös syytetty koronaviruspandemiaan sekä Yhdysvaltain presidentinvaaleihin 2020 liittyvien salaliittoteorioiden levittämisestä.Sky News Australia is increasingly pushing conspiracy theories to a global audience online, The Guardian, viitattu 27.12.2020 Sky News Australia is tapping into the global conspiracy set – and it’s paying off, The Guardian, viitattu 28.2.2021 Elokuussa 2021 YouTube asetti Sky News Australian väliaikaiseen julkaisukieltoon koronavirukseen liitettyjen perättömien tietojen levittämisestä.Australialaismedia levitti perätöntä koronatietoa – YouTube asetti julkaisukiellon, MTV Uutiset, viitattu 2.8.2021 Sky News Australian tunnetuimpia juontajia ja toimittajia ovat muun muassa Andrew Bolt, Peta Credlin, Rita Panahi, Alan Jones ja Chris Kenny. == Lähteet == == Aiheesta muualla == *Kanavan viralliset sivustot Luokka:Australialaiset televisiokanavat Luokka:Vuonna 1996 perustetut televisiokanavat
Tansania paralympialaisissa

Tansania on osallistunut viisi kertaa kesäparalympialaisiin mutta ei koskaan talviparalympialaisiin. Ensimmäisen kerran Tansania oli mukana jo 1964 Tokion kesäparalympialaisissa ja seuraava osallistuminen oli 1992 Barcelonan kisoihin. Tansania ei ole vielä saavuttanut yhtään paralympiamitalia. == Osallistumiskerrat == == Lähteet == Paralympialaiset Luokka:Paralympiaurheilu maittain
Syn otetšestva

Syn otetšestva (, ”Isänmaan poika”) oli Pietarissa vuosina 1812–1852 ilmestynyt venäläinen aikakauslehti. Nikolai Gretšin julkaisema ja toimittama Syn otetšestva perustettiin muokkaamaan yleistä mielipidettä Napoleonin Venäjän-sotaretken aikana. Kerran viikossa ilmestyneessä lehdessä julkaistiin muun muassa Ivan Krylovin sekä myöhemmin Konstantin Batjuškovin, Vasili Žukovskin ja Aleksandr Puškinin runoja. Vuodesta 1816 lähtien sen avustajina toimi useita dekabristeja. Vuonna 1825 Syn otetšestvan toiseksi toimittajaksi tuli vallanpitäjiä tukevaa konservatiivista linjaa edustanut Faddei Bulgarin. Joka toinen viikko ilmestynyt lehti sulautui vuonna 1829 Bulgarinin Severnyi arhiv -lehteen ja sai nimen Syn otetšestva i Severnyi arhiv. Vuonna 1838 lehti siirtyi kirjakauppias Aleksandr Smirdinin omistukseen ja sen toimittajaksi tuli Nikolai Polevoi (1796–1846). Vuonna 1841 toimittajana työskenteli Osip Senkovski ja vuosina 1842-1844 Konstantin Masalski. Syn otetšestva kamppaili näinä vuosina Mihail Lermontovia, Nikolai Gogolia ja Vissarion Belinskin luonnonmukaista koulukuntaa vastaan. Lehden ilmestymisessä oli tauko vuosina 1844-1846, minkä jälkeen sitä toimitti jälleen Masalski. Samanniminen Albert Startševskin julkaisema aikakauslehti ilmestyi Pietarissa vuosina 1856-1861. Vuonna 1862 se muutettiin päivälehdeksi, joka lakkautettiin vuonna 1905. ==Lähteet== Luokka:Venäläiset kirjallisuuslehdet
Olandsån

Olandsån on Ruotsissa Uppsalan läänissä virtaava 51 kilometriä pitkä joki, joka kuuluu Olandsånin vesistössä sen 70 kilometriä pitkään pääuomaan. Joen valuma-alueen pinta-ala on 881 neliökilometriä ja se laskee Itämeren pääaltaaseen Östhammarin kunnassa. Gimon yläpuolella on joessa haarauma, jonka molemmilla uomilla on sama nimi Olandsån. Toinen haara tulee Alundan suunnalta ja toinen etelästä päin. Eteläisen haaran on vesistöviranomaiset valinneet pääuomaksi. == Lähteet == === Huomautuksia === === Viitteet === * Luokka:Ruotsin joet Luokka:Östhammarin kunta Luokka:Uppsalan kunta
Kirjallisuusvuosi 1769

Kirjallisuusvuosi 1769 käsittelee vuoden 1769 tärkeitä kirjallisuuden tapahtumia, uutisia ja julkistuksia. == Tapahtumia == * Englantilainen nuori runoilija Thomas Chatterton kirjoitti keskiaikaisiksi väittämiään tekstejä nimellä Thomas Rowley ja sai niitä julkaistuksi Town and Country Magazine -lehdessä. Historioitsija Horace Walpole kuitenkin paljasti tekstit väärennöksiksi. Chatterton teki itsemurhan 17-vuotiaana vuonna 1770. * Lontooseen tuotiin Egyptin Thebasta hankittu vanha gnostilainen käsikirjoitus, jolle löytäjän mukaan annettiin nimi Brucen koodeksi. * Johann Gottfried Herder kirjoitti matkakuvauksen Journal meiner Reise im Jahr 1769 Itämeren alueen matkastaan, mutta teksti jäi käsikirjoitukseksi ja julkaistiin vasta vuonna 1846. * Venäläinen Nikolai Novikov alkoi julkaista satiirista viikkolehteä Truten (Трутень). * Ruotsin kirkko syytti Emanuel Swedenborgia harhaoppisuudesta kirjan Deliciae sapientiae de amore conjugiali perusteella ja kirjan koko painos takavarikoitiin. == Julkaisuja == * James Ferguson - Introduction to Astronomy * Carlo Goldoni - La finta semplice (libretto) * Johann Gottfried Herder - Kritischen Wälder * Denis Diderot - Suite de l’entretien entre D'Alembert et Diderot == Palkintoja == == Lähteet == 1769 Luokka:1769
Bayerische Staatsbrauerei Weihenstephan

thumb|Weihenstephaner Hefe Weissbier -pullo Bayerische Staatsbrauerei Weihenstephan (Baijerin osavaltion panimo Weihenstephan) on baijerilainen olutpanimo. Sitä on väitetty maailman vanhimmaksi toiminnassa olevaksi panimoksi. Panimo on peräisin paikalla sijainneelta benediktiiniluostarilta, jolle vuonna 1040 myönnettiin oluenpano-oikeus. Nykyisin panimon omistaa ja sitä hallinnoi Baijerin osavaltio. Panimon oluet ovat saaneet palkintoja olutkilpailuissa. ==Oluita== * Weihenstephaner Hefe Weissbier * Weihenstephaner Hefeweissbier Dunkel * Weihenstephaner Korbinian * Weihenstephaner Kristall Weissbier * Weihenstephaner Original Helles * Weihenstephaner Pils * Weihenstephaner Traditional Bayrisch Dunkel * Weihenstephaner Vitus ==Lähteet== ==Aiheesta muualla== *viralliset kotisivut Luokka:Saksalaiset panimot ja olutmerkit
Nukka

Nukka tarkoittaa tekstiilialalla kankaan pinnassa tiheässä olevien lyhyiden lankojen tai kuitujen muodostamaa pintarakennetta. Nukka aikaansaadaan kutomalla, solmimalla tai muuten kiinnittämällä. Se voidaan valmistaa myös esimerkiksi leikkaamalla lankasilmukat auki tai raapimalla pintaan kuitunukkakerros. Nukkapinta on esimerkiksi plyysi- ja samettikankaissa, ryijyissä ja monissa mattotyypeissä. Nukkaus eli nukitus on viimeistyskäsittely, jossa kankaan tai neuloksen pintaa raapimalla nostetaan kuitujen päitä erilleen, jolloin muodostuu kuitunukkakerros. Lopuksi nukka leikataan halutun mittaiseksi. Tehtaissa työhön käytetään pyöriviä valsseja, mutta kotioloissa voidaan käyttää käsikarstoja. ==Lähteet== Luokka:Tekstiilit
Turawa

Turawa on maalaiskunta Opolen piirikunnassa Puolassa. Sen väkiluku oli vuoden 2019 lopussa 10 018. Opolen piirikunnan asukkaista 7,5 prosenttia asuu Turawan kunnassa ja sen pinta-alasta 10,9 prosenttia kuuluu Turawan kuntaan. Kylät Turawan kunnassa ovat Bierdzany, Kadłub Turawski, Kotórz Mały, Kotórz Wielki, Ligota Turawska, Osowiec, Rzędów, Turawa, Węgry, Zakrzów Turawski sekä Zawada. Vuoden 2019 lopussa 51,6 prosenttia Turawan asukkaista oli naispuolisia ja 48,4 prosenttia miespuolisia. Alle 18-vuotiaat muodostivat 16,2 prosenttia kunnan väestöstä, työikäiset 63,3 prosenttia ja eläkeikäiset 20,5 prosenttia väestön keski-iän ollessa 42,6 vuotta. Vuonna 2019 Turawan kunnassa syntyi 96 lasta. Puolan vuoden 2011 väestönlaskennassa kunnan väestöstä 21 prosenttia oli saksalaisia, ja saksan kielellä on kunnassa virallisen avustavan kielen asema.Urzędowy rejestr gmin, w których używany jest język pomocniczy (PDF) == Lähteet == == Aiheesta muualla == * Gmina Wiejska Turawa Opolen tilastokeskus. Luokka:Opolen voivodikunnan kunnat
Greenwich (Connecticut)

Greenwich ['ɡrɛnɪtʃ] on kunta (town) itäisessä Connecticutin Fairfieldin piirikunnassa, Yhdysvalloissa. Greenwichissä asuu 13 287 asukasta, joiden keski-ikä on 42,3 vuotta. Tämä on 1,3 vuotta korkeampi kuin koko Connecticutin keskiarvo. == Väestö == Greenwichin väkiluku on 13 287, joista 60 prosenttia on 16-64-vuotiaita, 22 prosenttia alle 18-vuotiaita ja 18 prosenttia yli 65-vuotiaita. 7,8 prosenttia asukkaista asuu köyhyydessä. 27,5 prosenttia on ulkomailla syntyneitä, ja yleisimmät syntymämaat Yhdysvaltojen jälkeen on Intia, Jamaika ja Meksiko. Myös Suomesta on muuttanut 238 ihmistä Greenwichiin. == Lähteet == == Aiheesta muualla == Luokka:Connecticutin kunnat Luokka:Fairfieldin piirikunta (Connecticut)